Overskrift:

Viktig informasjon til foreldre angåande SFO

Hei alle saman!

Me har no omlag 230 barn hos oss i Rosseland SFO. Med så mange barn ser me at me må gjera nokre endringar for korleis me driv SFO. Slik det er no opplever me at det er ei stor utfordring med alle beskjedane/telefonane me får kvar dag av dykk foreldre, når de vil gjera endringar på kva tid barnet dykkar skal heim osv.

Me får òg mange telefonar/meldingar frå foreldre når SFO har starta, om at me må senda barn til hjartesona, eller andre plassar.

Utfordringa vår er at mykje av tida me har saman med barna går til å ta i mot og vidareformidla beskjedar som kjem frå dykk foreldre gjennom heile SFO-dagen. Dette synes me er veldig belastande, fordi me heller vil bruka tida vår på å vera til stades i aktivitetar med barna dykkar!

Me ser oss difor nøydde til å gjera grep, i håp om å redusera talet på meldingar/telefonar som kjem inn til oss i løpet av dagen.

**Nye rutinar for beskjedar blir frå 1.november slik:

Dersom de må gjera endringar for når barnet dykkar skal ha fri, når dei skal heim, kven som hentar, kor dei skal gå osv., må det gjerast innan klokka 11.00 kvar dag.**

**De kan ikkje ringja inn til oss når SFO har starta for at me skal senda barnet ut til hjartesona, eller ein annan plass. Då må de sjølv komma inn på SFO for å henta barnet.**

**Me ynskjer at dei barna som går heim sjølv har faste tidspunkt i Visma Flyt Timeplan. Me ser at faste tidspunkt er ein tryggheit for barna, men har forståing for at det ikkje alltid passar for alle.**

**Me vil til slutt minna om at SFO stenger klokka 16.00, og at de må henta barna dykkar innan denne tida. Om de av ulike grunnar ein gong ikkje rekk hit til kl.16.00, må de ringa til oss, så finn me ei praktisk løysning.**

Me håpar på forståing for dei nye rutinane.

Helsing alle oss i SFO.